Oskars Melbārdis

Oskars Melbārdis (dzimis  Valmierā) ir bijušais latviešu bobslejists. Sākotnēji bijis stūmējs, pēc tam kļuvis par pilotu. Kopā ar saviem četrinieka stūmējiem ir vienīgais latvietis, kurš pēc neatkarības atjaunošanas izcīnījis zeltu ziemas olimpiskajās spēlēs (; zeltu ieguva pēc konkurenta diskvalifikācijas par dopingu). Soču spēlēs ieguva arī bronzas medaļu divniekā.

2016. gada Pasaules čempionāta zelta medaļas ieguvējs četriniekā ar stūmējiem Daumantu Dreiškenu, Arvi Vilkasti un Jāni Strengu.  bronzas medaļas ieguvējs divniekā kopā ar J. Strengu. Divas reizes uzvarējis Pasaules kausa kopvērtējumā apvienotajā ieskaitē — 2012.—2013. gada sezonā un 2014.—2015. gada sezonā. 2014.—2015. gada sezonā kļuva par Pasaules kausa uzvarētāju arī četriniekiem un divniekiem, tādējādi O. Melbārdis ir pirmais bobsleja pilots neatkarīgās Latvijas vēsturē, kas izcīnījis uzvaru Pasaules kausa kopvērtējumā bobslejā. 2021. gada 26. oktobrī paziņoja par profesionālās karjeras beigām.

Pēc profesionālā sporta karjeras beigām kādu laiku bija Latvijas izlases treneris-konsultatnts.

 Karjera 
Sākotnēji trenējies vieglatlētikā, Murjāņu sporta ģimnāzijā nodarbojies ar desmitcīņu. Nodarbojies arī ar motosportu.

 Bobsleja stūmēja karjera 
2006. gadā 17 gadu vecumā pārgājis uz bobsleju. Sākumā bijis stūmējs (kopumā četras sezonas) — vispirms Edgaram Maskalānam, pēc tam Jānim Miņinam.

2008. gadā kļuva par Eiropas čempionu J. Miņina pilotētajā četriniekā, savukārt 2009. gada Pasaules čempionātā izcīnīja trešo vietu četrinieku ekipāžu sacensībās. O. Melbārdis kā J. Miņina ekipāžas loceklis bija kvalificējies  Vankūverā, taču nestartēja tajās pilota operācijas un paša gūtā smadzeņu satricinājuma dēļ.

 Pilota karjera 
2010. gadā veiksmīgi pārkvalificējies par pilotu. Kā pilots sacensībās piedalās kopš 2010.—2011. gada sezonas un jau otrajā sezonā nostabilizējās starp pasaules vadošajiem pilotiem. O. Melbārža kā bijušā stūmēja lielākā priekšrocība ir prasme ātri iestumt bobu (vairākās trasēs divniekā ar Daumantu Dreiškenu 2011.—2012. gada sezonas sākumā laboja starta rekordus), kas ļāva Latvijas bobslejistiem pēc vairāku gadu pārtraukuma būt konkurētspējīgiem arī divnieku sacensībās. Pirmo uzvaru izcīnīja  Sočos čatriniekā kopā ar stūmējiem Daumantu Dreiškenu, Arvi Vilkasti un Intaru Dambi. Nākamajā sezonā šādu pat panākumu atkārtoja Sanktmoricas un Īglsas trasē.

2012. gada janvārī kopā ar J. Strengu kļuva par pasaules junioru čempionu divniekos, kā arī kopā ar H. Lūsi, A. Vilkasti un J. Strengu kļuva par čempionu četriniekos. 2011.—2012. gada Pasaules kausa kopvērtējumā O. Melbārdis divniekos ierindojās 6. vietā, savukārt četriniekos viņš ierindojās 5. vietā. 2012.—2013. gada sezonā divnieku sacensībās vienreiz izcīnīja 2. vietu (Kēnigszē) un vienreiz 3. vietu (Soči), četriniekos vienreiz tika uzvarēts (Soči) un vienreiz tika izcīnīta 3. vieta (Vinterberga). 2013. gada Eiropas čempionātā Melbārdis divnieku sacensībās ieņēma 4. vietu, četrinieku sacensībās — 5. vietu. 2013. gada Pasaules čempionāta divnieku sacensībās viņš guva karjeras augstāko sasniegumu divniekos Pasaules čempionātos: 5. vieta. Savukārt Pasaules čempionāta četrinieku sacensībās viņa pilotētais četrinieks ierindojās 9. vietā.

2012.—2013. gada Pasaules kausa kopvērtējumā divniekos ierindojās 2. vietā, arī četrinieku sacensību kopvērtējumā ierindojās 2. vietā, savukārt apvienotajā ieskaitē guva uzvaru.

2013.—2014. gada sezona netika uzsākta veiksmīgi: sezonas pirmajā posmā Melbārža pilotētais četrinieks tika diskvalificēts par svara pārkapumu, bet otrajā posmā Vinterbergā viņa četrinieks piedzīvoja kritienu. Toties  tika izcīnīta uzvara četrinieku sacensībās Sanktmoricas trasē, kas bija otrā uzvara Pasaules kausa posmā O. Melbārža pilota karjerā. Uzvara četriniekos tika izcīnīta arī nākamajā posmā Īglsā. Eiropas čempionātā Kēnigszē O. Melbārdis ar stūmēju D. Dreiškenu kļuva par trešās vietas ieguvējiem, zaudējot vienīgi divām Šveices ekipāžām, tomēr vēlāk viņi tika diskvalificēti par tehnikas neatbilstību noteikumiem un medaļa tika atņemta.

 Sočos O. Melbārdis uzvarēja bobsleja četriniekos ar D. Dreiškenu, Arvi Vilkasti un Jāni Strengu, kas ir pirmā Latvijas sportistu izcīnītā zelta medaļa bobslejā pēc neatkarības atjaunošanas (sākotnēji zelta medaļas ieguva Krievijas bobsleja četrinieks Aleksandra Zubkova vadībā, bet Latvijas četrinieks palika otrajā vietā, taču pēc pilota diskvalifikācijas par dopinga lietošanu medaļu sadalījums tika mainīts). Kopā ar stūmēju Daumantu Dreiškenu ieguva arī bronzas medaļu divniekos (arī šeit sākotnēji ieņēma 4. vietu, kas pārvērtās medaļā pēc A. Zubkova diskvalifikācijas). Abas medaļas bobslejisti saņēma 2020. gada februārī Siguldā, kad tur notika Pasaules kausa posms un Eiropas čempionāts.

2014.—2015. gada Pasaules kausa sezonu O. Melbārža pilotētās komandas iesāka, dominējot Ziemeļamerikas trasēs. Pirmajos divos posmos viņš izcīnīja divas uzvaras (gan četriniekā, gan pirmo reizi karjerā arī divniekā), vienu otro un vienu trešo vietu, startējot četrās sacensībās. Arī nākamajos Pasaules kausa posmos gandrīz vienmēr O. Melbārža pilotētās ekipāžas iekļuva pirmajā trijniekā. Eiropas čempionātā, kas notika Francijas trasē Laplaņā, O. Melbārža pilotētās komandas kļuva par uzvarētājiem četriniekos (ar stūmējiem D. Dreiškenu, A. Vilkasti un J. Strengu) un sudraba medaļas ieguvējiem divniekos (ar D. Dreiškenu). Līdz ar to latviešu pilots kļuva par tikai ceturto bobslejistu vēsturē, kas kļuvis par Eiropas čempionu gan kā stūmējs, gan kā pilots. Tā kā galvenais konkurents uz uzvaru Pasaules kausa kopvērtējumā četrinieku ekipāžām Frančesko Fridrihs nolēma nestartēt sezonas pēdējā posmā Sočos, O. Melbārža četrinieks priekšlaicīgi izcīnīja uzvaru četrinieku kopvērtējumā. Kopvērtējuma uzvara tika izcīnīta arī apvienotajā ieskaitē un pēdējā etapā tika nodrošināta uzvara arī divnieku ekipāžām.

2015. gada Pasaules čempionātā Vinterbergā O. Melbārdis ar D. Dreiškenu izcīnīja sudraba medaļas, piekāpjoties F. Fridriha ekipāžai (otrā vieta dalīta ar citu Vācijas divnieku). Pasaules čempionātā četrinieku ekipāžām tika izcīnīta bronzas medaļa ar D. Dreiškenu, A. Vilkasti un J. Strengu.

2016. gada Pasaules čempionātā O. Melbārdis kopā ar D. Dreiškenu, A. Vilkasti un J. Strengu četrinieku sacensībās izcīnīja uzvaru, kļūdami par pirmajiem latviešu bobslejistiem, kas Pasaules čempionātā izcīna čempiontitulu.

 bronzas medaļas ieguvējs divniekā kopā ar J. Strengu. Četrinieku sacensībās O. Melbārža pilotētais bobs kopvērtējumā ieņēma ceturto vietu.

 Privātā dzīve 
O. Melbārdis dzimis  Valmierā, dzīvojis Kauguros. Mācījās Kauguru pagasta Jāņa Endzelīna Kauguru pamatskolā, dejojis tautasdejas, piedalījies dziesmu svētkos. Kopā ar brāli Ritvaru amatieru Latvijas sacensībās ieguva 3. vietu motosportā, abi brāļi nodarbojušies ar vieglatlētiku. Mācības turpināja Murjāņu sporta ģimnāzijā.

Dzīvojis Bišumuižā, Rīgā, pēc tam Ķekavas novadā. Ir precējies.

Pēc ilgāka laika pārtraukuma parādīšanās publikā, 2025. gada janvārī piedalījās Sports Strike TV podkāsta epizodē "Sitiens cauri spēlei un dzīvei", kurā aprakstīja savu profesionālo karjeru un privāto dzīvi.

 Sasniegumi divnieku ekipāžām (kā pilotam) 

 Olimpiskās spēles 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta   Soči 56,62 (8) 56,68 (3) 56,43 (5) 56,75 (8) 3:46,48 (+1,09)3   Phjončhana 49,08 (1) 49,54 (10) 49,08 (2) 49,21 (1) 3:16,91 (+0,05)3

 Pasaules čempionāts 

 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta 2011  Kēnigszē 50,70 (7) 50,78 (14) 50,57 (13) 50,49 (16) 3:22,54 (+1,82) 13 2012  Leikplesida 55,96 (4) 56,05 (7) 56,16 (10) 56,17 (14) 3:44,34 (+1,46) 8 2013  Sanktmorica 1:06,15 (6) 1:06,08 (11) 1:06,36 (5) 1:05,66 (4) 4:24,25 (+1,47) 5 2015  Vinterberga 56,79 (6) 56,22 (2) 55,51 (4) 55,84 (3) 3:44,36 (+1,06) 2 2016  Īglsa 51,54 (1) 51,75 (6) 51,58 (6) 51,72 (5) 3:26,59 (+0,50) 5 2017  Kēnigszē 49,57 (5) 49,80 (6) 49,59 (10) 49,39 (7) 3:18,35 (+1,64) 6 2020  Altenberga 55,05 (17) 54,84 (9) 56,97 (13) 56,44 (4) 3:43,30 (+2,86) 12

 Eiropas čempionāts 

 Gads Norises vieta Pirmais brauciens Otrais brauciens Summa Vieta 2012  Altenberga 56,88 (5) — 56,88 (+0,62) 5 2013  Īglsa 52,57 (4) 52,84 (4) 1:45,41 (+0,37) 4 2014  Kēnigszē 50,35 (11) — DSQ — 2015  Laplaņa 59,11 (3) 59,41 (1) 1:58,52 (+0,04) 2 2016  Sanktmorica 1:06,64 (8) 1:06,64 (7) 2:13,28 (+0,68) 8 2017  Vinterberga Nepiedalījās — 2018  Īglsa 52,18 (5) 52,11 (4) 1:44,29 (+0,58) 5 2020  Sigulda 49,88 (5) 49,87 (2) 1:39,75 (+0,57) 4

 Pasaules kauss 
 Sezona 1. posms 2. posms 3. posms 4. posms 5. posms 6. posms 7. posms 8. posms 9. posms 10. posms 11. posms 12. posms   2010.—2011.       Sanktmorica9 Čezāna14 rowspan=2  rowspan=9  rowspan=9  rowspan=9  21 780 2011.—2012. Īglsa4 Laplaņa9 Vinterberga3 Altenberga6 Kēnigszē9 Sanktmorica9  Kalgari6 7 1360 2012.—2013. Leikplesida8 Pārksitija4 Vistlera14 Vinterberga7 Laplaņa5 Altenberga5 Kēnigszē2 Īglsa4 Soči3 3 1674 2013.—2014. Kalgari5 Pārksitija6 Leikplesida10 Leikplesida10 Vinterberga10 Sanktmorica13 Īglsa7 KēnigszēDiskvalificēts rowspan=6  12 1080 2014.—2015. Leikplesida2 Kalgari1 Altenberga2 Kēnigszē5 Sanktmorica1 Laplaņa2 Īglsa2 Soči2 1 1684 2015.—2016. Altenberga2 Vinterberga2 Kēnigszē2 Leikplesida— Vistlera5 Vistlera4 Sanktmorica10 Kēnigszē5 5 1334 2016.—2017. Vistlera— Leikplesida— Altenberga13 Vinterberga— Sanktmorica6 Kēnigszē6 Īglsa2 Phjončhana12 16 810 2017.—2018. Leikplesida14 Leikplesida11Vistlera3 Vinterberga10 Īglsa9 Altenberga21 Sanktmorica13 Kēnigszē5 8 1110 2019.—2020.        Sigulda5 30 184 2020.—2021.   Sigulda7 Sigulda4 Īglsa10 Īglsa10 Īglsa11 Īglsa6  Sanktmorica6 Kēnigszē6 Īglsa12 7 1440

 Sasniegumi četrinieku ekipāžām (kā pilotam) 

 Olimpiskās spēles 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta   Soči 55,10 (5) 55,13 (1) 55,15 (2) 55,31 (3) 3:40,69 (+0,09) 1   Phjončhana 48,82 (4) 49,39 (12) 48,91 (5) 49,53 (2) 3:16,65 (+0.80) 5

 Pasaules čempionāts 
 Gads Norises vieta Pirmais brauciens Otrais brauciens Trešais brauciens Ceturtais brauciens Summa Vieta 2011  Kēnigszē 49,48 (21) 49,34 (19) 49,86 (11) 50,47 (10) 3:19,15 (+2,57) 15 2012  Leikplesida 54,61 (6) 56,29 (20) — — DNF — 2013  Sanktmorica 1:05,53 (3) 1:05,97 (16) 1:05,29 (7) 1:05,00 (10) 4:21,79 (+1,12) 9 2015  Vinterberga 53,80 (1) 53,73 (2) 53,62 (3) 53,86 (4) 3:35,01 (+0,12) 3 2016  Īglsa 50,92 (9) 51,22 (3) 51,15 (1) 50,98 (1) 3:24,27 1 2017  Kēnigszē 48,42 (3) 48,50 (2) 48,91 (7) 48,56 (1) 3:14,39 (+0,29) 4 2020  Altenberga 55,07 (17) 54,49 (9) 54,41 (14) 54,80 (11) 3:38,77 (+2,68) 13

 Eiropas čempionāts 
 Gads Norises vieta Pirmais brauciens Otrais brauciens Summa Vieta 2012  Altenberga 55,33 (4) 55,91 (9) 1:51,24 (+1,37) 7 2013  Īglsa 52,11 (8) 51,72 (3) 1:43,83 (+0,50) 5 2014  Kēnigszē 49,36 (4) 49,56 (5) 1:38,92 (+0,29) 5 2015  Laplaņa 57,66 (1) 58,95 (3) 1:56,61 1 2016  Sanktmorica 1:06,00 (3) 1:06,15 (3) 2:12,15 (+0,27) 3 2017  Vinterberga Nepiedalījās — 2018  Īglsa 51,49 (4) 51,36 (2) 1:42,85 (+0.40) 3

 Pasaules kauss 
 Sezona 1. posms 2. posms 3. posms 4. posms 5. posms 6. posms 7. posms 8. posms 9. posms   2010.—2011.       SanktmoricaDiskvalificēts Čezāna17 rowspan=2  26 542 2011.—2012. Īglsa8 Laplaņa10 Vinterberga3 Altenberga7 Kēnigszē4 Sanktmorica8  Kalgari4 7 1336 2012.—2013. Leikplesida8 Pārksitija10 Vistlera9 Vinterberga3 Laplaņa5 Altenberga4 Kēnigszē5 Īglsa5 Soči1 3 1633 2013.—2014. KalgariDiskvalificēts Pārksitija4 Leikplesida5 Vinterberga6 Vinterberga23 Sanktmorica1 Īglsa1 Kēnigszē6 rowspan=5  7 1228 2014.—2015. Leikplesida3 Kalgari1 Altenberga2 Kēnigszē3 Sanktmorica1 Laplaņa1 Īglsa1 Soči1 1 1735 2015.—2016. Altenberga8 Vinterberga5 Kēnigszē6 Leikplesida— Pārksitija— Pārksitija— Sanktmorica3 Kēnigszē5 12 904 2016.—2017. Vistlera— Leikplesida— Altenberga11 Vinterberga—Sanktmorica2 Kēnigszē7 Īglsa1 Phjončhana4 13 931 2017.—2018. Pārksitija4 Pārksitija7 Vistlera14 Vinterberga12 Īglsa4 Altenberga7 Sanktmorica9Kēnigszē2 5 1322 2020.—2021. Vinterberga— Sanktmorica5 Kēnigszē6 Īglsa12 colspan=5  8 488

 Sasniegumi (kā stūmējam) 

 Pasaules čempionāts 
 Disciplīna Pasaules čempionāts Sanktmorica 2007 Altenberga 2008 Leikpleisida 2009 Divnieki      15. vieta (Miņins) Četrinieki  18. vieta (Arhipovs)  7. vieta (Miņins)   3. vieta (Miņins)


 Atsauces 

 Ārējās saites 

 IBSF profils

Kategorija:1988. gadā dzimušie
Kategorija:Valmierā dzimušie
Kategorija:Latvijas bobslejisti
Kategorija:Bobslejisti 2014. gada ziemas olimpiskajās spēlēs
Kategorija:Triju Zvaigžņu ordeņa virsnieki
Kategorija:Bobslejisti 2018. gada ziemas olimpiskajās spēlēs
Kategorija:Latvijas olimpiskie bronzas medaļnieki
Kategorija:Latvijas olimpiskie zelta medaļnieki
Kategorija:Olimpiskie zelta medaļnieki bobslejā
Kategorija:Olimpiskie bronzas medaļnieki bobslejā
Kategorija:2018. gada ziemas olimpisko spēļu medaļnieki
Kategorija:2014. gada ziemas olimpisko spēļu medaļnieki